แบบรายงานสรุปผลการเข้ารับการอบรม
องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช
................................................
โครงการฝึกอบรมแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และกฎหมายและระเบียบที่เกี่ยวข้อง รุ่นที่ ๒  (ภาคทฤษฎี)
ชื่อ – สกุล  นางสุวรรณา  ณ  นคร  ตำแหน่ง ผู้อำนวยการกองคลัง (นักบริหารงานการคลัง ระดับต้น)  
สังกัด   อบต.กะหรอ
๑. จำนวนผู้เข้ารับการอบรมในครั้งนี้ :  อบต.กะหรอเข้าอบรม จำนวน  ๒ คน
๒. ผู้เข้ารับการอบรมในครั้งนี้ :  อบต.กะหรอ เข้าอบรม จำนวน ๒ คน  
๓. ระยะเวลาการอบรม  :   ระยะเวลา ๒ วัน ระหว่างวันที่ ๑๑ – ๑๒  ตุลาคม  ๒๕๖๐  
๔. สถานที่อบรม :  โรงแรมเมืองลิกอร์ อำเภอเมืองนครศรีธรรมราช  จังหวัดนครศรีธรรมราช  จัดโดย สำนักงานส่งเสริมการปกครองท้องถิ่นจังหวัดนครศรีธรรมราช
๕. วิทยากรให้ความรู้ :  วิทยากรจากสำนักงานคลังจังหวัดนครศรีธรรมราช 
๖. เอกสารที่ได้รับจากการอบรม  : เอกสารประกอบการฝึกอบรม  จำนวน  ๑  เล่ม
๗. งบประมาณที่ใช้ไป : ค่าลงทะเบียน เป็นเงิน ๑,๓๕๐ บาท และค่าใช้จ่ายในการเดินทางไปราชการ จากองค์การบริหารส่วนตำบลกะหรอ
๘. ได้รับความรู้อะไรจากเข้าอบรม ประชุม สัมมนา :

วันที่ ๑-๒ ของการอบรม (วันที่ ๑๑-๑๒ ตุลาคม ๒๕๖๐)  วิทยากรจากสำนักงานคลังจังหวัดนครศรีธรรมราช สามารถสรุปได้ดังนี้
พระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ สรุปสาระสำคัญได้ดังนี้

1. พรบ.นี้มีผลใช้บังคับ วันที่ ๒๔ กุมภาพันธ์ ๒๕๖๐
2. พรบ.นี้มี ๑๕ หมวด ๑๓๒ มาตรา
3. การจัดซื้อจัดจ้าง “การดำเนินการเพื่อให้ได้มาซึ่งพัสดุ” ได้แก่ การซื้อ การจ้าง การเช่า การแลกเปลี่ยน
4. พัสดุ ได้แก่ สินค้า งานจ้างก่อสร้าง งานจ้างออกแบบและควบคุมงาน งานจ้างที่ปรึกษา และงานบริการ
5. สินค้า ได้แก่ วัสดุ ครุภัณฑ์ ที่ดิน สิ่งปลูกสร้าง
6. งานบริการ ได้แก่ งานจ้างบริการ งานจ้างเหมาบริการ งานจ้างทำของ การรับขนตามประมวลกฎหมายแพ่งและพาณิชย์
7. งานก่อสร้าง ได้แก่ 
-งานก่อสร้างอาคาร เช่น อาคารที่ทำการ โรงพยาบาล โรงเรียน สนามกีฬา เสาธง รั้ว
-สาธารณูปโภค เช่น ประปา ไฟฟ้า สื่อสารโทรคมนาคม การระบายน้ำ การขนส่งทางบก น้ำ อากาศ
 -การปรับปรุงซ่อมแซม
     ๘. ราคากลาง หมายความว่า ราคาเพื่อใช้เป็นฐานสำหรับเปรียบเทียบราคาที่ผู้ยื่นข้อเสนอได้ยื่นเสนอไว้ซึ่งสามารถจัดซื้อจัดจ้างได้จริงตามลำดับ ดังต่อไปนี้

(๑) ราคาที่ได้มาจากการคำนวณตามหลักเกณฑ์ที่คณะกรรมการราคากลางกำหนด

(๒) ราคาที่ได้มาจากฐานข้อมูลราคาอ้างอิงของพัสดุที่กรมบัญชีกลางจัดทำ

(๓) ราคามาตรฐานที่สำนักงบประมาณหรือหน่วยงานกลางอื่นกำหนด

(๔) ราคาที่ได้มาจากการสืบราคาท้องตลาด

(๕) ราคาที่เคยซื้อหรือจ้างครั้งหลังสุดภายในระยะเวลาสองปีงบประมาณ

(๖) วิธีอื่นใดตามหลักเกณฑ์ วิธีการ หรือแนวทางปฏิบัติของหน่วยงานของรัฐนั้นๆ
ในกรณีที่มีราคาตาม (๑) ให้ใช้ราคาตาม (๑) ก่อน ในกรณีที่ไม่มีราคาตาม (๑) แต่มีราคาตาม (๒) หรือ (๓) ก่อน โดยจะใช้ราคาใดตาม (๒) หรือ (๓) ให้คำนึงถึงประโยชน์ของหน่วยงานของรัฐเป็นสำคัญ ในกรณีที่ไม่มีราคาตาม (๑)  (๒) และ (๓) ให้ใช้ราคาตาม (๔) (๕) หรือ (๖) โดยจะใช้ราคาใดตาม (๔) (๕) หรือ (๖) ให้คำนึงถึงประโยชน์ของหน่วยงานของรัฐเป็นสำคัญ
9. ตามมาตรา ๘ หลักการจัดซื้อจัดจ้าง ต้องดำเนินการภายใต้
๑.โปร่งใส  เปิดเผยข้อมูล เปิดโอกาสให้แข่งขันอย่างเป็นธรรม มีระยะเวลาเพียงพอต่อการยื่นข้อเสนอ
๒.คุ้มค่า มีคุณลักษณะตอบสนองวัตถุประสงค์การใช้งานและมีราคาเหมาะสม
๓. ประสิทธิภาพและประสิทธิผล วางแผนการจัดซื้อจัดจ้าง มีกำหนดเวลาที่เหมาะสมและมีการประเมินผล
๔.ตรวจสอบได้ เก็บข้อมูลเป็นระบบเพื่อการตรวจสอบ
๑๐. ตามมาตรา ๑๑ การจัดทำแผนการจัดซื้อจัดจ้าง ต้องจัดทำแผนทุกปีและประกาศเผยแพร่ ยกเว้น

-กรณีเร่งเด่วนหรือใช้ในราชการลับ ตามมาตรา ๕๖(๑) (ค) (ฉ)

-กรณีที่มีวงเงินตามที่กำหนดหรือมีความจำเป็นฉุกเฉินหรือที่จะขายทอดตลาด ตามมาตรา ๕๖ (๒) (ข) (ง) (ฉ)

-การจ้างที่ปรึกษาที่มีวงเงินค่าจ้างตามกำหนดหรือเกี่ยวกับความมั่นคงของชาติ ตามมาตรา ๗๐ (๓)  วิธีเฉพาะเจาะจง (ข) (ฉ)

-กรณีงานจ้างออกแบบหรือควบคุมงานก่อสร้างที่เร่งด่วนหรือเกี่ยวกับความมั่นคงของชาติ ตามมาตรา ๘๒(๓) วิธีเฉพาะเจาะจง
ในกรณีที่มีความจำเป็นต้องเปลี่ยนแปลงแผนการจัดซื้อจัดจ้างประจำปีให้เจ้าหน้าที่จัดทำรายงานพร้อมระบุเหตุผลที่ขอเปลี่ยนแปลงเสนอหัวหน้าหน่วยงานของรัฐเพื่อขอความเห็นชอบ
11. การจัดทำร่างขอบเขตของงานหรือรายละเอียดคุณลักษณะเฉพาะของพัสดุหรือแบบรูปรายการงานก่อสร้าง ตามข้อ ๒๑
-ในการซื้อหรือจ้างที่มิใช่การจ้างก่อสร้าง ให้หัวหน้าหน่วยงานของรัฐแต่งตั้งคณะกรรมการขึ้นมาคณะหนึ่ง หรือมอบหมายให้เจ้าหน้าที่หรือบุคคลใดบุคคลหนึ่งจัดทำร่างขอบเขตของงานหรือรายละเอียดคุณลักษณะเฉพาะของพัสดุที่จะซื้อหรือจ้างรวมทั้งกำหนดหลักเกณฑ์การพิจารณาคัดเลือกข้อเสนอ
-ในการจ้างก่อสร้าง ให้หัวหน้าหน่วยงานของรัฐแต่งตั้งคณะกรรมการขึ้นมาคณะหนึ่งหรือมอบหมายให้เจ้าหน้าที่หรือบุคคลใดบุคคลหนึ่งจัดทำแบบรูปรายการงานก่อสร้างหรือจะดำเนินการจ้างตามความในหมวด ๔ งานจ้างออกแบบหรือควบคุมงานก่อสร้างก็ได้
-องค์ประกอบ ระยะเวลาพิจารณา และการประชุมของคณะกรรมการตามวรรคหนึ่งและวรรคสอง ให้เป็นไปตามที่หัวหน้าหน่วยงานของรัฐกำหนดตามความจำเป็นและเหมาะสม
๑๒. หมวด ๓ คณะกรรมการตามพรบ.ฉบับนี้ มีจำนวน ๕ คณะ ดังนี้

-คณะกรรมการนโยบายการจัดซื้อจัดจ้างและการบริหารพัสดุภาครัฐ (มาตรา ๒๐) จำนวน ๑๗-๑๙ คน

-คณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ (มาตรา ๒๗) จำนวน ๑๕-๑๗ คน

-คณะกรรมการพิจารณาอุทธรณ์และข้อร้องเรียน (มาตรา ๔๑) จำนวน ๑๔-๑๖ คน

-คณะกรรมการความร่วมมือป้องกันการทุจริต (มาตรา ๓๗) จำนวน ๑๔-๑๖ คน

-คณะกรรมการราคากลางและขึ้นทะเบียนผู้ประกอบการ (มาตรา ๓๒) จำนวน ๒๐-๒๕ คน
๑๓. ตามหมวด ๔ ให้กรมบัญชีกลางเป็นองค์กรสนับสนุนและดูแลระบบการจัดซื้อจัดจ้างผ่านระบบอิเล็กทรอนิกส์ จัดทำฐานข้อมูลราคาอ้างอิง รวมรวม วิเคราะห์และประเมินผลการปฏิบัติงานตามพรบ. จัดฝึกอบรมเจ้าหน้าที่ตามหลักวิชาชีพ และปฏิบัติหน้าที่ฝ่ายเลขานุการในคณะกรรมการตามพรบ.นี้
๑๔. ตามหมวด ๕ การขึ้นทะเบียนผู้ประกอบการ 

-ให้คณะกรรมการราคากลางกำหนดหลักเกณฑ์ในการขึ้นทะเบียนผู้ประกอบการก่อสร้าง

-สำหรับการขึ้นทะเบียนผู้ประกอบการพัสดุอื่นให้เป็นไปตามที่คณะกรรมการราคากลางเห็นสมควร

-ให้กรมบัญชีกลางประกาศรายชื่อผู้ประกอบการที่ขึ้นทะเบียนไว้แล้วในระบบเครือข่ายสารสนเทศ

-ในกรณีที่กรมบัญชีกลางได้ขึ้นทะเบียนผู้ประกอบการไว้แล้ว หน่วยงานของรัฐไม่ต้องจัดให้มีการขึ้นทะเบียนอีก
ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.๒๕๖๐ สรุปสาระสำคัญ ดังนี้

๑.มีผลใช้บังคับ วันที่ ๒๓ สิงหาคม ๒๕๖๐
๒.การดำเนินการจัดซื้อจัดจ้างและการบริหารพัสดุตามระเบียบนี้ ด้วยวิธีการทางอิเล็กทรอนิกส์  ให้หน่วยงานของรัฐดำเนินการในระบบเครือข่ายสารสนเทศของกรมบัญชีกลางผ่านทางระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) ตามที่วิธีการที่กรมบัญชีกลางกำหนด ให้หน่วยงานของรัฐใช้เอกสารที่จัดพิมพ์จากระบบฯ เป็นเอกสารประกอบการดำเนินการจัดซื้อจัดจ้าง
๓.ขั้นตอนการซื้อหรือจ้าง ดังนี้

-จัดทำแผนการจัดซื้อจัดจ้าง และประกาศเผยแพร่แผนฯ

-ทำรายงานขอซื้อ/จ้าง

-ดำเนินการจัดหา

-ขออนุมัติสั่งซื้อ/จ้าง

-การทำสัญญา

-การตรวจรับพัสดุ
๔. เมื่อสิ้นสุดกระบวนการจัดซื้อจัดจ้างในแต่ละโครงการ ให้หน่วยงานของรัฐจัดให้มีการบันทึกผลการพิจารณา รายละเอียดวิธีการและขั้นตอนการจัดซื้อจัดจ้าง พร้อมทั้งเอกสารประกอบ โดยต้องมีรายการดังต่อไปนี้

-รายงานขอซื้อหรือขอจ้าง

-เอกสารเกี่ยวกับการรับฟังความคิดเห็นร่างขอบเขตของงานหรือรายละเอียด คุณลักษณะเฉพาะของพัสดุที่จะซื้อหรือจ้างและผลการพิจารณาในเรื่องนั้น(ถ้ามี)

-ประกาศและเอกสารเชิญชวนหรือหนังสือเชิญชวนและเอกสารอื่นที่เกี่ยวข้อง

-ข้อเสนอของผู้ยื่นข้อเสนอทุกราย

-บันทึกรายงานผลการพิจารณาคัดเลือกข้อเสนอ

-ประกาศผลการพิจารณาคัดเลือกผู้ชนะการจัดซื้อจัดจ้างหรือผู้ได้รับการคัดเลือก

-สัญญาหรือข้อตกลงเป็นหนังสือ รวมทั้งการแก้ไขสัญญาหรือข้อตกลงเป็นหนังสือ

-บันทึกรายงานผลการตรวจรับพัสดุ
๕.คณะกรรมการซื้อหรือจ้าง มีดังนี้ คณะกรรมการตรวจรับพัสดุ, คณะกรรมการพิจารณาผลการประกวดราคาอิเล็กทรอนิกส์, คณะกรรมการพิจารณาผลการสอบราคา, คณะกรรมการซื้อหรือจ้างโดยวิธีคัดเลือก, คณะกรรมการซื้อหรือจ้างโดยวิธีเฉพาะเจาะจง
๖.วิธีการจัดซื้อหรือจ้าง มี ๓ วิธีดังนี้

๑.วิธีประกาศเชิญชวนทั่วไป ได้แก่ 
๑.วิธีตลาดอิเล็กทรอนิกส์ (e-market) คือ การซื้อหรือจ้างที่มีรายละเอียดคุณลักษณะเฉพาะของพัสดุที่ไม่ซับซ้อนหรือเป็นสินค้าหรืองานบริการที่มีมาตรฐาน และได้กำหนดไว้ในระบบข้อมูลสินค้า (e-catalog) 
๒.วิธีประกวดราคาอิเล็กทรอนิกส์ (e-bidding) คือ การซื้อหรือจ้างครั้งหนึ่งซึ่งมีวงเงินเกิน ๕๐๐,๐๐๐ บาท และเป็นสินค้าหรืองานบริการที่ไม่ได้กำหนดรายละเอียดคุณลักษณะเฉพาะของพัสดุไว้ในระบบข้อมูลสินค้า (e-catalog) 
๓.วิธีสอบราคา คือ การซื้อหรือจ้างครั้งหนึ่งซึ่งมีวงเงินเกิน ๕๐๐,๐๐๐ บาท ไม่เกิน ๕,๐๐๐,๐๐๐ บาท ให้กระทำได้ในกรณีที่หน่วยงานของรัฐนั้นไม่สามารถดำเนินการผ่านระบบตลาดอิเล็กทรอนิกส์หรือระบบประกวดราคาอิเล็กทรอนิกส์ได้

๒.วิธีคัดเลือก ตามมาตรา ๕๖(๑)
 


๓.วิธีเฉพาะเจาะจง ตามมาตรา ๕๖(๒)
๗.แบบสัญญาที่คณะกรรมการนโยบายกำหนด มี ๑๔ แบบ
๘. การบริหารสัญญาและการตรวจรับพัสดุ เป็นหน้าที่ของคณะกรรมการตรวจรับพัสดุ

-งานซื้อหรืองานจ้าง ตามระเบียบฯ ข้อ ๑๗๕

-งานจ้างก่อสร้าง ตามระเบียบฯ ข้อ ๑๗๖

-งานจ้างที่ปรึกษา ตามระเบียบฯ ข้อ ๑๗๙

-งานจ้างออกแบบควบคุมงานก่อสร้าง ตามระเบียบฯ ข้อ ๑๘๐

๙. สัญญาและหลักประกันสัญญา ตามข้อ ๑๖๑

-ให้หน่วยงานของรัฐทำสัญญาตามแบบที่คณะกรรมการนโยบายกำหนด

-การลงนามในสัญญาเป็นอำนาจของหัวหน้าหน่วยงานของรัฐ จะกระทำได้เมื่อพ้นระยะเวลา การอุทธรณ์ตามกฎหมายว่าด้วยการจัดซื้อจัดจ้างและการบริหารพัสดุภาครัฐ

-การแก้ไขสัญญาหรือข้อตกลงต้องอยู่ภายในขอบข่ายแห่งวัตถุประสงค์เดิม
๑๐.แบบสัญญาที่คณะกรรมการนโยบายกำหนด มี ๑๔ แบบ ได้แก่  สัญญาจ้างก่อสร้าง  สัญญาซื้อขาย  สัญญาจะซื้อจะขายราคาคงที่ไม่จำกัดปริมาณ  สัญญาซื้อขายและอนุญาตให้ใช้สิทธิในโปรแกรมคอมพิวเตอร์  สัญญาเช่าคอมพิวเตอร์  สัญญาจ้างบริการบำรุงรักษาและซ่อมแซมแก้ไขคอมพิวเตอร์  สัญญาจ้างทำความสะอาดอาคาร  สัญญาจ้างให้บริการรักษาความปลอดภัย  สัญญาแลกเปลี่ยน  สัญญาเช่ารถยนต์  สัญญาเช่าเครื่องถ่ายเอกสาร  สัญญาซื้อขายคอมพิวเตอร์  สัญญาจ้างออกแบบและควบคุมงานก่อสร้าง  สัญญาจ้างผู้เชี่ยวชาญรายบุคคลหรือจ้างบริษัทที่ปรึกษา
๙. ความรู้ที่ได้นำไปปฏิบัติในตำแหน่งหน้าที่อย่างไร :

  - เพื่อสร้างความรู้ความเข้าใจในพรบ.และระเบียบดังกล่าว ซึ่งเจ้าหน้าที่จะต้องนำมาใช้ในการปฏิบัติงานด้านพัสดุของอบต. 
๑๐. ปัญหา/อุปสรรคที่เจอจากการอบรม  :  ระยะเวลาในการอบรมภาคทฤษฎีน้อยเนื่องจากเป็นระเบียบใหม่ต้องใช้เวลาในการศึกษา 
๑๑. ความต้องการสนับสนุนจากผู้บังคับบัญชา  :

ควรสนับสนุนให้บุคลากรในองค์การบริหารส่วนตำบลกะหรอเข้ารับการฝึกอบรมลักษณะนี้เพิ่มเติม 
๑๑. ข้อเสนอแนะ  :

ควรให้บุคลากรตำแหน่งอื่นในองค์การบริหารส่วนตำบลกะหรอ  เข้ารับการฝึกอบรมหลักสูตรในลักษณะเช่นนี้แล้วนำความรู้จากการฝึกอบรมมาปฏิบัติงานตามระเบียบอย่างเคร่งครัด




(ลงชื่อ)..........................................ผู้รายงาน




         (นางสุวรรณา  ณ  นคร)




            ผู้อำนวยการกองคลัง 
    (นักบริหารงานการคลัง ระดับต้น) 
[image: image1.png]



บันทึกข้อความ
ส่วนราชการ    กองคลัง   องค์การบริหารส่วนตำบลกะหรอ                              
ที่   
วันที่      พฤศจิกายน  ๒๕๖๐   

เรื่อง ขอรายงานผลการเข้ารับการอบรมโครงการฝึกอบรมแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และกฎหมายและระเบียบที่เกี่ยวข้อง รุ่นที่ ๒  (ภาคทฤษฎี) 
เรียน  นายกองค์การบริหารส่วนตำบลกะหรอ
๑.เรื่องเดิม
                   ตามคำสั่งองค์การบริหารส่วนตำบลกะหรอ ที่   ๓๘๓/๒๕๖๐  ลงวันที่  ๗  กันยายน  ๒๕๖๐             ได้อนุมัติให้ข้าพเจ้า นางสุวรรณา  ณ นคร  ตำแหน่ง ผู้อำนวยการกองคลัง (นักบริหารงานการคลัง ระดับต้น) สังกัด กองคลังองค์การบริหารส่วนตำบลกะหรอ อำเภอนบพิตำ จังหวัดนครศรีธรรมราช เข้ารับการอบรมโครงการฝึกอบรมแนวทางปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.๒๕๖๐ และกฎหมายและระเบียบที่เกี่ยวข้อง รุ่นที่ ๒  (ภาคทฤษฎี) ระหว่างวันที่  ๑๑ -๑๒  ตุลาคม  ๒๕๖๐  ณ โรงแรมเมืองลิกอร์  อำเภอเมืองนครศรีธรรมราช จังหวัดนครศรีธรรมราช
๒.ข้อเท็จจริง

บัดนี้ข้าพเจ้าได้เดินทางกลับมาจากการเข้ารับการอบรมโครงการดังกล่าวข้างต้นแล้ว จึงขอรายงานผลการเข้ารับการสัมมนาตามแบบที่กำหนด เพื่อให้นายกองค์การบริหารส่วนตำบลกะหรอ ผู้บังคับบัญชาตามลำดับชั้นและพนักงานส่วนตำบลทุกท่านทราบ รายละเอียดปรากฏแนบท้ายบันทึกข้อความฉบับนี้แล้ว
จึงเรียนมาเพื่อโปรดทราบและพิจารณาดำเนินการต่อไป
(ลงชื่อ)


       ผู้อำนวยการกองคลัง
      





          (นางสุวรรณา  ณ นคร)


………………………………………………………………………………………………………………………………………………………………………………


    (ลงชื่อ)


  (นายมนัสพงค์  สุทธิเดช)


 นายกองค์การบริหารส่วนตำบลกะหรอ





…………………………………………………………………………………………………………………………………………………………………………..…………


    สิบเอก


(กำแหง  กรงกรด)


ปลัดองค์การบริหารส่วนตำบลกะหรอ








